আজ সমাজের মানুষ নামায-রোযার প্রতি যতটুকু গুরুত্ব দিচ্ছে সে তুলনায় যাকাতের গুরুত্ব একেবারে নগণ্য। অথচ আমাদের পুরো জীবনটাই একটি বিক্রিত পণ্য। আল্লাহ খরিদ করে মূল্য হিসেবে প্রদান করেছেন জান্নাত। তাই জান-মাল যেহেতু আল্লাহর ক্রয়কৃত সম্পদ সুতরাং তিনি যদি নির্দেশ দেন যে, রাত-দিন সিজদায় পড়ে থাক, অন্য কোন কিছুই করতে পারবেনা এবং সব উপার্জিত সম্পদ শতকরা শতই আল্লাহর জন্য গরীবকে দিয়ে দাও, তাহলে এ নির্দেশ পালন করতে বাধ্য ছিলাম। কিন্তু আল্লাহ তা’য়ালা তা বলেন নি, বরং নির্দিষ্ট কিছু সম্পদের শতকরা মাত্র আড়াই টাকা প্রদান করতে বলেছেন।